Northug sa nei til 5 millioner
Petter Northug går inn i sin syvende sesong på det norske elitelandslaget i langrenn. Men for 19 måneder siden kom Team Xtra Personell med et tilbud til skikongen verdt fem millioner kroner. - Det var et spørsmål og et tilbud fra Team Xtra. Men det var langt fra interessant. Fem millioner kroner var altfor lite. Det var ikke oppe til vurdering en gang. Markedsverdien til Petter er mye høyere. Det var et altfor dårlig tilbud, sier Northugs manager Lars Gilleberg til VG.Sportssjef i Team Xtra Personell, Nils Marius Otterstad, sier tilbudet på fem millioner kroner også inkluderte brødrene Tomas og Even Northug. - Tilbudet var på cirka fem millioner kroner. Det var for treningsleire, brødrene til Petter og hele opplegget. Han ville vel fått nærmere tre millioner kroner i ren lønn av dette, sier Otterstad. Han mener de hadde en god dialog med nettverket rundt Northug. - Vi tolket det slik at det var en mulighet til å få Petter med i vårt team etter VM, derfor prøvde vi det vi kunne for å få ham med på laget. Men vi hørte ikke noe tilbake etter tilbudet. Det neste vi hørte var at han hadde inngått en avtale med Team United Bakeries om langløp, sier Otterstad til VG.I juli signerte Petter Northug en fireårsavtale med Norges Skiforbund - Jeg gjør dette for å slippe spekulasjoner, sa Northug da. Lørdag starter en tre uker lang treningssamling i Italia for de norske landslagsherrene. Det er bare seks uker igjen til verdenscupåpningen i Gällivare.Når Northug er mett av verdenscup, VM og OL vurderer han å satse langløp i noen år, men Gilleberg avslører at det da vil bli med Northugs eget team: Team Northug. - Når Petter er ferdig med verdenscupsirkuset så kan det hende han satser langløp i noen år. Men da vil han ha sitt helt eget opplegg, med Team Northug, sier Gilleberg og legger til: - Den dagen Even (lillebror, 17 år) begynner å herje i OL, da legger Petter opp og går langløp. Northugs avtale med Skiforbundet til april 2016. Dermed kan Team Northug og langløp tidligst bli en realitet sesongen 2016/2017.
Petter Northug (26) takket nei til fem millioner kroner for å bli en del av Team Xtra Personell etter tre VM-gull i Holmenkollen. - Et altfor dårlig tilbud, sier Northugs manager Lars Gilleberg.